Legioma faka

Ny legioma faka na legioma fakany dia ny ampahany ambanin' ny tany amin' ny zavamaniry izay alaina hatao legioma hohanina. Amin' ny lafiny bôtanika, ny sasany amin' ireo legioma ireo dia tsy tena fakany, satria matetika izy ireo dia taovam-panangonana tahirin-tsakafo (vodiny), izany hoe taho na faka niova anjara asa.

 Faka sy taova hafa 
Faka "tena izy" ny voalohany fa saingy nihangeza ary miavaka noho ny firafitry ny tamba-tselany sy ny tsy fisian' ny tsimoka (solofo) haniry, ka ny tena anjara asany dia ny mampiorina ilay zavamaniry sy mitroka otrikaina avy amin' ny tany, fa nivadika ho taovam-pitehirizana (ohatra: Scorzonera hispanica, Tragopogon porrifolius, sns). Taho ambanin' ny tany (taranja na rizôma, sns) izay niova ho vodiny mba hatao fanangonana tahirin-tsakafon' ilay zavamaniry ny sasany:

 fakany nihangeza (karaoty, betiravy, nave, radisa, ...);
 fototry ny taho nihangeza (selery, ...);
 vodin-javamaniry (ovmbazaha, sakamalao, …).

Fanampin' izany, indraindray dia tafiditra ao anatin' io sokajy io ny solon-taho izay tsy inona fa foto-dravina mitambatambatra sy miantoka ny fanangonana tahirin-tsakafo, indrindra fa ny Amaryllidaceae (tongologasy, tongolobe, tongolomadinika, …).

 Ny legioma faka misy eto Madagasikara 

 Legioma faka tena izy 
Inty ny lisitry ny legioma faka misy eto Madagasikara, tena faka ny hanina:

 Apium graveolens var. rapaceum (Apiaceae) -- selery
 Beta vulgaris (Amaranthaceae) -- betiravy
 Brassica rapa (Brassicaceae) --
 Daucus carota na Daucus sativus (Apiaceae) -- karaotinsoavaly, karaoty
 Ipomoea batatas (Convolvulaceae) -- ambizo, bageda, bariaho, batata, bege, bela, bele, belena, belity, bokala, bolidy, ovimanga, vomanga
 Manihot esculenta na Manihot utilissima (Euphorbiaceae) -- balahazo, belahazo, kajaha, kazaha, mahogo, mangahazo
 Pachyrhizus erosus (Fabaceae) --
 Raphanus sativus (Brassicaceae) -- radisa

 Legioma taho milevina 
Ireto manaraka ireto dia voasokajy indraindray ho anisan' ny "legioma faka" nefa taho milevina no hanina aminy raha ny tena marina (jereo Legioma taho):
 Colocasia esculenta (Araceae) -- sahomamy, sahomavo, sahombia, sahonga, sahongoaka, saonasaona, saonjo, sohono, sonjo, taro
 Curcuma longa (Zingiberaceae) -- gingisy, gingiza, tamotamo, vaza, vogotany
 Dioscorea alata (Dioscoreaceae) -- bemako, mavondro, ovifantaka, oviharina, ovihary, ovikambarina, ovikambary, ovimboay, ovimena, ovirona, ovisorokomby, ovitanty, sorokomby
 Dioscorea esculenta (Dioscoreaceae) --  mavondro
 Dioscorea maciba (Dioscoreaceae) --  malita, mality, masiba, ovio
 Solanum tuberosum (Solanaceae) -- ambo, ovimbazaha, ovivory
 Tacca leontopetaloides (Taccaceae) -- maronkony
 Xanthosoma sagittifolium (Araceae) --
 Zingiber officinale (Zingiberaceae) -- sakamalao, sakarivo, sakaviro

 Legioma foto-dravina milevina 

 Allium cepa (Amaryllidaceae) -- tongolobe, tongolombazaha, tongolonakanga
 Allium sativum (Amaryllidaceae) --  tongologasy, tongolonkova
 Camassia quamash (Asparagaceae) -- 
 Foeniculum vulgare (Apiaceae) -- 

 Jereo koa 

 Legioma
 Legioma maina na voamaina
 Legioma maitso
 Legioma ravina na anana
 Legioma taho
 Legioma vony
 Legioma voa

 Apium - Beta - Brassica - Colocasia - Curcuma - Daucus - Dioscorea - Ipomoea - Manihot - Pachyrhizus - Raphanus - Solanum - Tacca - Xanthosoma - Zingiber